El repte viral africà dels treballadors de metro i bus de Barcelona\nEl 'Jerusalema Challenge' dels treballadors de TMB / Youtube\nLa plantilla de TMB es marca un vistós 'Jerusalema Challenge' a Youtube\nEls treballadors de Transports Metropolitans de Barcelona han aparcat per un moment autobusos i metros per felicitar el Nadal a cop de repte viral. L’empresa ha convidat la plantilla a ballar una coreografia al ritme de la cançó Jerusalema Challenge, que s’ha popularitzat a les xarxes socials després que milers de persones arreu del món hagin penjat les seves versions del ball a Tik Tok.\nEl vídeo recorre diverses instal·lacions de TMB, des de cotxeres fins a combois del metro o despatxos. Hi apareixen remenant malucs xofers, directius i personal de categories molt diverses. També hi surten tot tipus de vehicles, fins i tot alguns de la col·lecció històrica. Ja té 31.000 visualitzacions a Youtube.\nA la xarxa Tik Tok la cançó ha estat reproduïda més de 420 milions de vegades. Es va fer viral arran del ball d’un grup de nens del refugi Masaka Kids Africa d’Uganda, entitat que de fet acumula ja diversos vídeos virals i que ha fet bandera del ball com a teràpia social. La cançó original és un tema de gospel en zulú, que han versionat el DJ Master KG i la cantant Nomcebo Zikode. El president de Sud-àfrica, Cyril Ramaphosa, encara la va popularitzar més en convidar a la població a ballar-la per fer passar l’angoixa de la pandèmia.


Petits contes\nEls contes de tota la vida pels més menuts.\nEl pack dels contes clàssics inclou: la Caputxeta, la Blancaneu, l'aneguet lleig i Pinotxo. Tots ells en una bosseta per tenir-los ben ordenats i poder-los portar amb nosaltres allà a on anem.... + info\nLa Blancaneu és la més bonica del reialme, encara que a la seva madrastra li costi reconèixer-ho; la noia fuig al bosc i allà coneix els seus amics els set nans, i, a més a més, l’amor vertader.... + info\nEl ninot Pinotxo cobra vida i en Geppetto, el seu pare, es posa molt content. Però abans de convertir-se en un noi de debò, el Pinotxo haurà d’aprendre a no dir mentides i a ser un bon nen.... + info\nLa mare ànega ha tingut un aneguet molt diferent dels altres; és d’un altre color i tots se’n riuen. Descobreix les aventures i desventures de l’aneguet lleig fins a convertir-se en un bell cigne.... + info\nLa dolça Caputxeta es troba el llop ferotge quan va a visitar la seva àvia. El malvat llop aconsegueix enganyar-la, però els seus amics, els animals del bosc, aconseguiran alliberar-la de les seves urpes.... + info


plaestanydigital.cat | Banyoles Televisió - Els remers banyolins tornen amb bons resultats de la triple competició a Amposta\nDijous, 28 Gener 2016 19:12\nEls remers banyolins tornen amb bons resultats de la triple competició a Amposta\nInici d’any frenètic per a la secció de rem del Club Natació Banyoles. Una setantena d’integrants de la secció de totes les categories van desplaçar-se a Amposta on van prendre part a la regata de promoció, la Bandera Catalana i el test preparatori per l’estatal de llarga distància que es farà a Sevilla aquest cap de setmana.\nAquest test consistia en recórrer 6.000 metres a contrarrellotge. El 4xCM d’Aleix Garcia, Lluís Sala, Martí Vicens i Nicolai Balateu va ser el primer de sortir i el primer d’arribar invertint 21:27:85 en cobrir els sis quilòmetres. Al dos sense, Joan Cagigós i Aleix Arenas van ser els més ràpids amb aquest tipus d’embarcació amb un registre de 25:50:29. També van marcar els millors registres en la seva modalitat els esquifistes Saüc Vàzquez i Aïna Prats. Lluc Alemany i Margot Figueres van ser tercers. En juvenils, primera posició per el 2-JM d’Isaac Álamo i Dennis Carracedo, el doble de M. Marcè i N. Rodrigo en questa modalitat i de l’esquifista Paula Salarich. Pel que fa als absoluts, Francesc Molas va ser quart i Jordi Jofre vuitè.\nEl mateix dissabte es va donar pas a la Bandera Catalana, una nova regata en format lliga on els clubs catalans hi participen exclusivament en 8+. La regata de 500 metres es disputava a un contra un passant per eliminatòries, quarts de finals, semi finals i final A i final B en el cas de la categoria d’absoluts masculins.\nEls 8+ absolut dels remers del Banyoles format per I. Alamo, D. Carracedo, J. Jofre, F .Molas, M. Balastegui, E. Geli, C. Grabulosa, M. Grabulosa i Pau Martínez al timó van acabar en segona posició a la final A que van disputar juntament amb el Club de Rem Tortosa. Les noies cadets, L. Trigueros, L. Tortós, A. Prats, M. Figueras, M. Gili, C. Duthman, A. Roqué, A. Batlles i Aline Cros de timonera van guanyar la Bandera Catalana com també ho van fer els seus companys del 8+ cadet masculí. El bot el formaven A. Arenas, L. Sala, A. Garcia, J. Cagigós, M. Vicens, S. Vàzquez, L. Alemany, G. Ramon i Pau Martínez al timó.\nEls alevins i infantils competien en la tercera regata de promoció de la temporada on la distància a recórrer era de 700 metres. Cal destacar les victòries de l’esquif aleví femení d’Aina Arteman; del doble aleví femení format per Núria Germà i Clàudia Pòlit; del doble infantil masculí de Toni Valdés i Andreu Boix i del doble de Montse Gassiot i Abril Masgrau. El quatre de noies aleví de Núria Germà, Clàudia Pòlit, Paula Malagelada i Laura Valdés va entrar segon per darrera del Tortosa.\nEn infantils, el quatre escull femení format per Berta Caro, Júlia Lohman, Marta Gutierrez i Blanca Roman va penjar-se el bronze. El doble de Berta Caro i Blanca Roman també va finalitzar en tercer lloc.\nLlegir 795 vegades Darrera modificació el Dijous, 28 Gener 2016 20:01\nMés en aquesta categoria: « Una mala segona part condemna el Camós contra el Montagut (1-5) Primer "match ball" per al Bencriada Banyoles en l'intent per evitar la fase de permanència »


Els Bombers fan més rescats per l'increment d'activitat al medi natural - Diari de Girona\nEls Bombers fan més rescats per l'increment d'activitat al medi natural\nEn un any marcat pel confinament, els mesos de juliol i agost acumulen molts dels serveis que s'han donat per l'augment del turisme de proximitat · Els efectius han fet 257 actuacions entre gener i agost, un 3,6% més que el 2019\nUn rescat dels Bombers d'aquest estiu al Port de la Selva d'una persona lesionada · Bombers\nUn rescat dels Bombers d'aquest estiu al Port de la Selva d'una persona lesionada\nLes activitats al medi natural fa anys que van a l'alça a les comarques gironines. Anar a muntanya, fer un camí de ronda o anar d'excursió són sinònims de moltes de les pràctiques que la gent de la província realitza però aquestes han patit un increment exponencial arran dels efectes de la crisi del coronavirus. A Espanya es va decretar un estat d'alarma arran de la pandèmia –que va començar el 15 de març i va acabar el 20 de juny– i que va obligar a reduir la mobilitat i això va fer caure dràsticament els rescats i recerques.\nAixò s'ha traduït sobretot amb més rescats i recerques dels Bombers de la Generalitat, ja que d'una banda, molts ciutadans no han anat a l'estranger a passar les vacances de l'estiu arran de la pandèmia i per tant, turistes vinguts d'altres zones de Catalunya i Espanya han optat per la província de Girona.\nAnalitzant les dades facilitades pels Bombers es pot veure com els mesos de juliol i agost acumulen molts dels serveis que han realitzat al medi natural. El turisme de proximitat en seria un dels motius, però també cal recordar que hi ha zones que s'estan ocupant per molta gent que fins ara no eren tan freqüents: rius, rieres i gorgs, han vist com també quedaven petits.\nEn aquests indrets, els Bombers també hi han hagut d'actuar. Aquest volum de feina es tradueix d'entrada en un increment del total de rescats anuals. Entre gener i juny els efectius desplegats a la Regió d'Emergències de Girona han realitzat 257 actuacions. Això representa un 3,6% més que l'any passat per les mateixes dates (248). Aquest increment també es dona en el total de Catalunya, en vuit mesos els efectius de salvament han realitzat 1.035 serveis, per contra dels 938 de l'any anterior.\nSi mira per mesos, a Catalunya el juliol i l'agost han estat el període preferit per als visitants, amb 208 i 295 actuacions, respectivament. Aquesta és la mateixa tendència que s'ha registrat a la demarcació de Girona. A l'agost s'han realitzat uns 90 dels 257, és a dir, prop d'una tercera part de tot l'any.\nEs tripliquen els serveis en rius\nDurant l'estiu són habituals els serveis a muntanya i en territori marítim. Però enguany hi ha hagut una eclosió dels que han tingut lloc en medi fluvial, és a dir, en rius i gorgs. Concretament en vuit mesos, els Bombers hi ha realitzat 15 serveis, quan l'any passat en van ser cinc.\nUn altre aspecte que va preocupar els Bombers especialment en els dies posteriors al confinament va ser l'increment de recerques de persones, ja que se'n van produir de persones que estan fortament desorientades o que pateixen malalties que en haver estat en espais tancats durant molts dies es perdien.\nConcretament, en vuit mesos s'han realitzat 68 serveis d'aquesta tipologia arreu de la Regió d'Emergències de Girona. Les comarques que han concentrat més actuacions són les de l'Alt Empordà i el Ripollès, amb 15 serveis cadascuna. El tercer punt de la demarcació amb més serveis és el Baix Empordà, amb nou.\nEl salvament de muntanya\nAnar a la muntanya si no es va ben equipat, no es tenen en compte les condicions meteorològiques o ja sigui només perquè es pateix un accident, pot acabar desencadenant un rescat per part dels Bombers. En aquests espais els especialistes del Grup d'Actuacions Especials (GRAE) han tingut molta feina aquest any i han hagut de fer fins a 139 actuacions. Es tracta d'uns rescats que s'han concentrat sobretot al Ripollès (41) i al Baix Empordà (31).\nEn els mesos d'estiu, en canvi, els rescats en medi marítim s'han focalitzat sobretot en camins de ronda. Enguany els Bombers ja hi ha han realitzat 35 serveis, quan encara queden unes setmanes d'estiu i si hi ha bonança, encara podrien anar més a l'alça.\n1.035 serveis a Catalunya\nA Catalunya, els rescats també han patit un increment i en vuit mesos, s'han situat en 1.035 casos. S'ha de destacar que el rei dels serveis és el rescat de muntanya, amb 655 actuacions. Els Bombers han hagut de fer moltes sortides en zones de muntanya com el Pedraforca, Montserrat però també en àrees del Pirineu gironí, com Setcases o Queralbs. El segon servei al medi natural amb més actuacions és la recerca de persones perdudes. Entre gener i agost, el cos de salvament ha realitzat 259 cerques de persones. Un servei que també crida l'atenció és del dels medis fluvials, amb 57 casos per davant dels 23 de l'any passat.


QUIM TORRA PRESENTA ‘LES HORES INCERTES’ A PUIGCERDÀ - Pirineus TV\nAbril 11, 2022 - 03:58\nQuim Torra ha presentat aquest dissabte el llibre 'Les hores incertes', la segona part del Dietari de Canonges al Museu Cerdà de Puigcerdà. Torra ha explicat que el dietari comença allà on just va acabar l’anterior volum, 'Les hores greus'. Va des de l’1 de maig de 2020 fins que va ser inhabilitat.\nTorra ha remarcat que eren moments molt crítics pel país i va suposar l’haver de tornar a arrencar després d’una aturada dràstica. En aquest sentit ho lliga amb el dietari.\nL’expresident veu també el dietari com una forma d’explicar a la ciutadania el seu pas per la presidència, “com una manera de rendir comptes”, ha dit. La publicació inclou tuits i altres textos comptartits per l'autor a les xarxes socials, que expliquen com va viure tots aquests canvis en aquell moment. Ha remarcat que la publicació és “el President Torra en estat bastant pur”.\nL'acte de presentació ha estat organitzat per l'institut d'Estudis Ceretans i Amics de Cerdanya.\nParlen al vídeo: QUIM TORRA, EXPRESIDENT GENERALITAT


Jornada de convivència alumnat de dependència – Associació Babilón | CIP FP Batoi\nPosted on 13 maig, 2016 in Sin categoría\nEl dijous 12 de maig es va viure una bonica i enriquidora experiència al nostre institut. L’Associació Babilón d’Ibi que treballa per la inclusió de les persones amb diversitat funcional ens van visitar i van portar endavant una activitat molt interessant.\nEn primer lloc, es va realitzar una xarrada al voltant de la diversitat funcional, de la normalització i la inclusió i el paper del voluntariat. Vam tenir el plaer d’escoltar a Jaume Martorell, de la Plataforma de la Dependència d’Alacant, i conegut per molts per la seua participació en el programa “Salvados” de la Sexta.\nA continuació, es va realitzar una activitat lúdica per equips que van ser formats per alumnat de Batoi i membres de l’Associació.\nLa valoració ha estat molt possitiva per les dues parts, perque han pogut compartir i aprendre que la diversitat ens enriquix.


El bloc d'infantil de l'escola Pompeu Fabra: P5 CURS 18-19\nVISITA NENS I NENES PRIMER\nL’any vinent farem 1r!\nTeníem tants dubtes i tantes preguntes que vam decidir pujar a fer una petita entrevista als nens i nenes que aquest any fan primer.\nFarem racons? Haurem de fer moltes feinetes? Farem psico? Farem informàtica? I moltes preguntes més que per sort, ens van resoldre.\nMoltes gràcies nens i nenes de 1r.\nAquest trimestre a P-5 hem estudiat els mitjans de transport. Hem pogut observar de ben a prop l’excavadora que ens va portar el pare d’en Roger. També una moto i un remolc que ens va ensenyar el pare de la Nina . L’avi d’en Martí ens va explicar moltes coses del camió i fins i tot vam pujar dins la cabina. El pare de la Nora també va venir amb l’autocaravana que utlitzen quan van de vacances. El pare de la Iris ens va ensenyar el remolc nou dels gegants i ens va explicar com els col·loquen allà dins. També ens va visitar la Policia Municipal d’Anglès amb el seu cotxe. Vam poder observar tot el que porten i a més ens van recordar algunes normes de seguretat .\nUn altre mitjà de transport va ser l'autocar. El pare d'en Marc i la Júlia Rojo ens el van ensenyar. És un autocar híbrid i porta una plataforma per a pujar les cadires de rodes.\nA tots ells MOLTES I MOLTES GRÀCIES !!\nUn altre dia nosaltres vam portar els patinets aquí a l’escola i ens vam divertir tot fent un circuit .\nVISITA DE L'AERPORTO I DE L'ESTACIÓ DE TRENS DE GIRONA\nEns va agradar moltíssim visitar l’aeroport de Girona. Ens van explicar i vam poder visitar un munt de coses; on es deixen les maletes, la mida que han de tenir les maletes si es volen portar a la mà, els controls de seguretat, la zona aire de l’aeroport, la feina del falconer, la del senyaler, la dels bombers amb els seus camions especials… Vam poder veure alguns avions quan s’enlairaven i altres que acabaven d’aterrar. Tot va ser molt interessant.\nDesprés vam anar al Parc del Migdia de Girona a dinar. A la tarda, per acabar la sortida, ens vam passejar per l’estació de trens i la d’autobusos de Girona.\nEl passat 27 d’Abril va venir a la nostre classe la Sara, la mestra d’anglès, a explicar-nos coses sobre Londres.\nLa Sara ens ensenyar fotos dels llocs més importants de Londres i ens va explicar moltes coses.\nVISITA DE LA KEYLA\nEl passat 3 d’Abril ens va visitar la Keyla, la mare d’en Joshua.\nLa Keyla ens va explicar moltes coses sobre el seu país de procedència, Hondures. També ens va ensenyar dos jocs típics i ens ho vam passar molt bé!\nAquest any també hem visitat la Biblioteca Joaquim Bauxell d’aquí a Anglès. Vam passar una estona molt divertida mirant contes i escoltant històries de princeses. Ens vam adonar que n’hi ha de molts tipus. Fins i tot ens vam convertir nosaltres en princeses i després vam fer un titella.\nEls nens i nenes de P-5 vam anar al Molí de Cuc. Els avis i les àvies van poder escoltar els rodolins dels nostres noms. Vam passar tots plegats una bona estona.\nJOC PERDUT AMER\nEl passat 2 d’Abril va anar d’excursió a Amer, ja que la Sira, una estrella que havia caigut del cel uns dies endarrere, ens necessitava per tornar a pujar amb les seva família i les seves amigues.\nAllà tot ballant amb nens i nenes d’altres escoles de la comarca la vam poder ajudar a tornar al cel.\nEXPERIMENTEM AMB L'OU\nCom podem fer flotar un ou?\nDesprés de molta estona pensant hem trobat la desposta!\nSi afegeixes sal a un gota amb aigua els ous floten!\nEl passat mes de març vam fer una sortida a Girona. Vam visitar el Mercat del Lleó , el Museu d’Art i ens vam passejar pel Barri Vell .\nEn el Museu d’Art vam realitzar un taller sobre la història dels colors que trobem en moltes obres d’art. Ens va agradar molt!!\nDITA MARÇ P5 B\nDITA FEBRER P5 A\nVISITA MARE YASSIN\nEl dia 20 de Març la Naima, la mare d’en Yassin Uahlet, va venir a la classe de P5B a explicar-nos coses sobre el marroc.\nEns ha ensenyat fotos dels pobles més coneguts, els menjars típics, ens ha explicat les festes que celebren ells i coses sobre la seva cultura. Ha estat molt interessant!\nEl passat 14 de Març els nens i nenes de P5 van anar fins a la Cellera de Ter per tal de veure el seu mercat.\nVam anar-hi tot fent un passeig.\nUn cop allà vam mirar el mercat, tot fixant-nos en les parades que té. Després ens vam comprar el nostre esmorzar a una parada i vam jugar una estona a un parc.\nVISITA PARE JAN\nEl passat 27 de Febrer l’Adam, el pare d’en Jan Drzymkowski, va venir a la classe de P5B ha explicar-nos coses sobre Polònia, el seu país de naixement.\nEns va mostrar els animals típics d’allà, com és l’escola, ens va mostrar fotos, las seva bandera, quin idioma parlen i fins i tot ens va portar les monedes.\nEXPERIMENT: SAL I PEBRE\nCom podem separar el pebre de la sal?\nAmb aquesta pregunta comencem a fer hipòtesis sobre com ho podrem fer:\n- Amb una lupa.\n- Amb un microscopi.\nTot seguit els ensenyo com a través de l’electricitat estàtica si que és possible i ens posem en marxa.\nFreguem un retocador amb força sobre una peça de roba,l’acostem al plat i … màgia! El pebre vola i s’enganxa al retolador.\nEl dimarts 26 de Febrer els nens i nenes de P5B vam experimentar amb diferents materials: aigua, farina, sal, oli i vinagre.\nCom que no sabiem que passaria primer vam fer hipótesis i tot seguit vam comprobar que passava.\nAquestes són les nostres hipótesis:\nAIGUA + OLI:\n- Es convertira amb un altre color.\n- Farà bombolles d’oli i aigua.\n- L’oli s’escamparà I formarà un color raro que no hem vist mai.\n- Potser l’aigua és posarà groga.\n- Es posarà blanca.\n- La farina flotarà.\n- La farina es tonrarà més molla.\n- Si ho xarbotes quedarà la farina a sota de tot.\n- Si no xarbotem quedara a sota.\n- Semblarà com arrós.\n- L’aigua es tornarà negre.\n- Tot el vinagre quedarà a baix.\n- El vinagre farà color blanc.\n- Si ho movem quedarà de color marró fosc.\n- El vinagre es tornarà negre.\n- Si ho remanem farà bombolles.\n- Farà coca-cola.\n- Semblarà com aigua negre.\n- Es quederà vermell.\n- Si xarbotem quedarà blanc.\n- La sal anirà a baix.\n- La sal es quedarà a dalt.\n- La sal desapareixerà.\n- L’aigua es tornarà blanca.\n- La sal es desfarà.\n- L’aigua és quedarà salada.\nEl dimarts 12 de Febrer els nens i nenes de P5B vam fer un experiment anomenat COLORS NERVIOSOS.\nPer fer aquest experiment hem necessitat llet, plats de plàstic, escuradents, colorant alimentari liquid i detergent liquid de plats.\nSi voleu veure que ha passat aquí en teniu unes fotos.\nEl passat 11 de Febrer en Miquel, pare de la Iris Santos de P5B, ens va ensenyar els gegants i gegantons d’Anglès. La Iris ens va ensenyar el seu geganto de l’Olaf, el qual han fet a casa seva amb materials reciclats, i ens el va deixar probar a tots.\nEns va explicar moltes coses i també ens va resoldre els nostres dubtes. Ara sabem moltissimes coses sobre els gegants.\nMoltes gràcies Miquel i Iris!\nEls alumnes de P-5 vam visitar el teatre museu Dalí de Figueres. Ens va agradar moltíssim, tots ens vam convertir en uns buscadors dels tresors d’en Dalí.\nLA TORTUGA DE RIU\nLa Iris Santos ens va portar la tortuga de riu que tenen a casa seva.\nLa Iris ens va saber explicar moltes coses sobre la seva torturga: que menja, com neda\ni camina, …\nDesprés li va donar menjar i vam poder veure com menja!\nMoltes gràcies Iris per deixar-nos veure la teva tortuga.\nEls nens i nenes de P5B hem estrenat les taules de llum que ens van portar els reis.\nHem fet seriacions, hem construït cases, hem resseguit plantilles, però sobretot,ens ho hem passat genial.\nEls nens i nenes de la classe de P5B hem fet neu! A continuació trobareu les fotos i els\ningredients per poder-ne fer a casa. Ens ho hem passat molt bé!\nEl passat dilluns 5 de Novembre els alumnes de P5 vam anar a fer un taller d’hàbits saludables.\nPrimer vam veure una obre de teatre que és deia “L’HORT D’EN MARÇAL” i ens va agradar molt.\nTot seguit vam fer enfilats de fruita per esmorzar. Hi vam posar poma, pera, plàtan, taronja, raïm i kiwi. Ens van sortir boníssims!\nEl tiet de la Nora Parramon, en Lluís, ens va portar una tortuga de terra.\nEns va fer molta il·lusió poder contemplar com es desplaçava per l'aula, no parava quieta! moltes de nosaltres fins i tot la vam tocar!\nAquesta tortuga té vuit anys i és mascle, es diu Closquet. Li agrada molt menjar fruita i verdura. Quan arriba el fred hiverna fins la primavera.\nMoltes gràcies per venir-nos a vistar!\nEn el vídeo podreu mirar la dita del mes d’octubre.\nEls nens i les nenes de P5 cada mes aprenem una dita nova. En el vídeo podreu veure la dita del mes de setembre.


Les entitats salesianes demanen als agents socials el compromís per una ocupació juvenil digne - Salesians SMX\nDavant l’1 de maig, Dia Internacional del Treballador, els joves són avui més pessimistes pel que fa a la situació de l’ocupació que fa un any. La pandèmia ha fet efecte en un col·lectiu de per si ja desfavorit.\nSegons el Sondeig COVID-19 dut a terme per l’INJUVE el juny de 2020, gairebé 4 de cada 10 joves aturats creu poc o gens probable trobar feina en el proper any mentre que un 66% considera que, després de la pandèmia, les seves oportunitats laborals i econòmiques seran pitjors que les de generacions precedents. El recent informe ‘L’impacte generacional del ‘coronavirus’, basat en una enquesta duta a terme per l’agència demoscòpica 40dB, mostra que el 60% de les persones joves entre 16 i 23 anys han vist reduït el seu salari com a conseqüència del coronavirus (enfront del 51% de la població general) i el 44,7% ha vist reduïda la seva jornada laboral (davant el 36,8% de la població general).\nEn aquest últim any, el percentatge d’ocupabilitat ha baixat en termes generals en un 20 per cent. Segons dades de la Xarxa de Cambres de Comerç, la desocupació juvenil frega el 40%. I una dada important que empreses, institucions educatives i governs haurien de tenir en compte és que el 63% de les empreses no troben joves formats per als llocs de treball que necessiten cobrir.\nMolt més preparats que els seus pares, però amb la perspectiva de llocs de treball menys dignes. Així es desprén de l’informe Fedea, publicat el passat 20 d’abril, en el qual s’adverteix que els empleats de menor edat cobren avui salaris molt inferiors als que es pagaven el 1980.\nSi demanem opinió als joves sobre la seva visió de l’ocupació, les respostes es mouen entre el molt negatiu i la implicació pròpia perquè la situació canviï: “És precari i llasta projectes de vida de moltes persones”; “És un repte complicat, vivim un moment exigent”; “Un temps frustrant però els joves tenim l’obligació de ser constants i no rendir-nos”; “És un temps d’incertesa constant”.\nIniciatives per l’ocupació juvenil de les entitats salesianes\nLes entitats salesianes (col·legis, plataformes socials, centres juvenils) treballen per preparar els joves perquè puguin optar a feines dignes i col·laboren amb les administracions públiques i empreses perquè aquesta ocupació digna sigui real. “Llocs de treball que construeixin vides”, com afirma la Coordinadora de Plataformes Socials Salesianes (CPSS) amb motiu del Dia del Treballador.\nEls 52 Centres de Formació Professional de Salesians i Salesianes, amb prop de 15.000 alumnes i 1.200 educadors, tenen, des de fa anys, agències de col·locació, borses de treball i serveis d’orientació per ajudar els joves a trobar feina. Tenen un paper molt important les relacions amb empreses i la implicació dels centres salesians en la formació de treballadors, els cursos per a empreses i la relació amb el teixit industrial de l’entorn. I s’han posat en marxa iniciatives originals per situar els joves en nínxols de mercat preferents, com és el cas del projecte per despertar vocacions STEM de Salesians Zaragoza; o les Jornades Talent i Futur Professional, que apropen les empreses al Centre Formatiu; o el Premi Nacional Don Bosco, que obre als joves participants la finestra perquè els coneguin les empreses; o al projecte ‘Somos FP Dual’, innovadora iniciativa impulsada per la Xarxa de Cambres de Comerç.\nPer la seva banda, les Plataformes Socials Salesianes gestionen 131 projectes d’inserció social i laboral en els que s’acompanya més de 33.000 persones gràcies a gairebé 600 treballadors i 100 persones voluntàries. Per aquest 1r de maig, aquestes entitats han llançat la campanya ‘Experiències sense feina decent’ per convidar a reflexionar sobre les situacions quotidianes que viuen actualment al nostre país prop d’11 milions de persones en risc de pobresa i/o exclusió social, bé per estar aturades o per tenir una feina precària. Molts dels programes que desenvolupen incideixen sobre la millora de l’ocupabilitat, especialment de joves, dones i migrants, com cursos de formació per a l’ocupació i orientació laboral, programes de mentoring, primera experiència professional, acompanyament i intermediació laboral, etc.\nTambé des dels Centres Juvenils (99 a tot Espanya amb uns 36.000 joves i 4.350 animadors) es treballa per millorar l’ocupabilitat juvenil. Així, la Confederació de Centres Juvenils Don Bosco és membre fundador, juntament amb Didania i el Moviment Scouts-ASDE, de l’asociació RECONOCE, que consisteix a certificar les competències adquirides a través del voluntariat i que a l’hora de buscar feina s’incrementen en un 9% la possibilitat d’aconseguir-la per als joves. També aquests dies es posarà en marxa la campanya “El nostre futur laboral és un meme” per denunciar la situació laboral que viu avui la joventut, sensibilitzar la societat i organismes públics en la necessitat de millorar la situació laboral del jovent, promoure la participació juvenil i generar espais d’empoderament de la joventut, entre d’altres iniciatives.\nDes del seu compromís diari en la formació i educació dels joves, perquè puguin inserir-se de manera activa en la societat, les entitats salesianes demanen als agents socials adoptar polítiques i compromisos a favor d’ocupacions dignes, sostenibles i inclusives, que permetin a les persones desenvolupar un model de vida digna i participar en la construcció de la societat.


arxius regedit.exe - Winaero - Altres\nPrincipal Altres Arxius d'etiquetes: regedit.exe\nTag Archives Regedit\nCom fixar el menú d’inici de Regedit al Windows 10\nEn aquest article, veurem com fixar Regedit al menú Inici de Windows 10 o qualsevol d'aquests programes que no tinguin una drecera al menú Inici. Aquest trivial procediment es fa més difícil a Windows 10 i és possible que no pugueu fixar-lo fàcilment a la darrera versió del sistema operatiu. Vegem quin és el problema.\ncom recuperar els vells snapchats\nPer Sergey Tkachenko el 7 de desembre de 2017 dins Windows 10 .\nSkype 8.56 llançat amb millores de cites de missatges\ncom connectar l'amazon fire stick a 5 ghz\ncom trobar la velocitat del seu RAM\ncom obrir un fitxer acsm sense edicions digitals d’adobe


Un Temporada Alta de resistència - Diari de Girona\nUn Temporada Alta de resistència\nEl festival programa 69 espectacles en format presencial, entre els quals deu d'internacionals, i estrenarà una programació en línia\n03·09·20 | 06:00\n«Passi el que passi, hi haurà Temporada Alta», deia fa uns mesos el director del festival, Salvador Sunyer, en ple pic de la pandèmia. I per ara, a un mes vista i sobre el paper, tot fa pensar que serà així i que, a més, mantindrà els trets més característics. Tot i la incertesa que plana sobre el sector cultural, Temporada Alta referma l'aposta per les arts en viu, amb una setantena de propostes presencials; la internacionalització, programant a Girona i Salt alguns dels grans noms de l'escena mundial, com Jan Lauwers, Guy Cassiers o Romeo Castellucci, malgrat les restriccions de mobilitat; i la producció teatral del país, representada per directors i dramaturgs com Àlex Rigola, Julio Manrique, Lluïsa Cunillé o els gironins Llàtzer Garcia i Jordi Prat i Coll.\nLa 29a edició del festival s'allargarà del 7 d'octubre al 8 de desembre i tindrà 130 propostes -la xifra més alta de la seva història- gràcies a un format híbrid, amb una programació virtual que afronta com «un banc de proves» i «un repte per explorar les fórmules teatrals del futur», segons va detallar Sunyer ahir en una roda de premsa en què tan important era presentar la programació del festival com reafirmar que se celebrarà, encara que sigui amb la meitat de les butaques buides per imperatiu sanitari.\n«Estem en un moment en què tot sembla cremat», deia el responsable del festival, fent una crida a «no queixar-se», perquè «les condicions són les que són i hi treballarem». En aquest sentit, va assenyalar que hi ha dos grans motius per tirar endavant l'edició d'enguany: el gremi, per cuidar el teixit teatral en un moment «extremadament difícil», i el públic, «perquè en situacions com aquesta tenen dret a trobar una illa, i aquesta illa són les arts».\nAmb un 30% menys de pressupost respecte a l'edició anterior (queda en 2,16 milions), la cita teatral ha programat una desena de propostes internacionals de vuit països, ha tirat endavant una vintena de produccions i coproduccions i oferirà 21 estrenes.\nLa programació internacional marca de la casa, reduïda a causa de la crisi del sector i les dificultats per viatjar, comptarà amb vells coneguts del festival, com Guy Cassiers, que ara proposa Antigone in Molenbeek - Tiresias; Romeo Castellucci, que portarà a Temporada Alta Il Terzo Reich, o Jan Lauwers amb Molly Bloom, mentre que l'italià Pippo Delbono debutarà als escenaris gironins amb La gioia.\nLa connexió amb Llatinoamèrica també es manté, amb muntatges com la coproducció Història d'un senglar (o alguna cosa de Ricard), un monòleg amb Joan Carreras escrit per l'uruguaià Gabriel Calderón, o l'habitual participació dels mexicans Lagartijas Tiradas al Sol, que presentaran Tiburón.\nAmb tot, la dramatúrgia catalana suposa el gruix del cartell, amb 52 dels espectacles en directe (18 amb presència gironina). De tots, en destaca l'espectacle inaugural, Bouvetøya (la necessitat d'una illa), de Julio Manrique, escrit a quatre mans entre el mateix Manrique, Cristina Genebat, Ivan Benet i Sergi Pompermayer, i que fa un al·legat a favor de la cultura en temps de turbulències.\nEs veurà el 7 d'octubre al Teatre Municipal i també a la xarxa, i servirà d'arrencada per a deu setmanes en què passaran pels teatres gironins els nous projectes d'Àlex Rigola (La gavina); Lluïsa Cunillé i Lurdes Barba (Els subornats); Les Impuxibles (el work in progress de Fam) o Sol Picó (Malditas plumas).\nTambé repeteix el Torneig de Dramatúrgia, que arriba a la desena edició amb la novetat que es retransmetrà per internet, i l'aposta per alguns dels noms que estan «cridats a fer el relleu generacional» a l'escena del país, com la companyia José y Sus Hermanas. Duran a El Canal Explore el jardín de los cárpatos, un muntatge que reflexiona sobre el turisme i que ha quedat impregnat per la crisi sanitària, com altres espectacles del festival que «tocaran el tema de la covid o les conseqüències que deixa».\nTemporada Alta també acollirà nou produccions de la resta de l'Estat, de les quals quatre són estrenes a Catalunya, entre ells nous espectacles de flamenc de Rocío Molina (Al fondo riela) i Israel Galván (La consagración de la primavera) o d'Alma y palabra amb Lluís Homar. També es veurà a Girona la darrera producció d'Andrés Lima (Prostitución) o That's the story of my life, de Macarena Recuerda.\nLa creació contemporània tindrà, com sempre, un pes destacat al cartell amb la potent Setmana de Programadors Internacionals, en què s'han previst, per exemple, Sonoma de La Veronal; Se respira en el jardín como en un bosque d'El Conde de Torrefiel; Personalien d'Albert Serra, Intentions de Mal Pelo o Corpus de Xavi Bobés.\nEl que tindrà un pes molt menys important que en altres edicions serà la música, un apartat en què sobresurt un doble concert de Sílvia Pérez Cruz amb formats diferents: en solitari i acompanyada per la Farsa Circus Band.\nLa programació A distància, que es presentarà el 30 de setembre, serà majoritàriament de pagament però «extraordinàriament barata», no tant per la recaptació en si com per «donar-li valor», segons Sunyer, que va insistir que tots els professionals implicats cobrarien, per petita que fos, la seva aportació.\nAquesta branca virtual del festival -en la qual participaran, entre d'altres, David Selvas o CaboSanRoque- tindrà una forta presència internacional, fent que sigui «l'any amb més espectacles estrangers».\nRepensar el model teatral\nSunyer va fer una crida a aprofitar el moment de gran fragilitat del sector per «repensar el model teatral del país» i «establir un sistema nou, més útil, amb menys estructures i edificis i més centrat en el contingut i l'artista».\nRespecte al context de la pandèmia, va apuntar que «la situació serà canviant» i que el que més preocupa a l'organització és la resposta del públic, que pot comprar entrades a partir del dia 10. En cas que alguna funció s'hagi de suspendre -«que pot passar i passarà»-, se'ls retornarà l'import.


Dues victòries consecutives, per primera vegada a la temporada dels blaus\nEls blaus aconsegueixen encadenar dues victòries consecutives, per primera vegada a la temporada. Els igualadins tornaven de l’aturada per Carnestoltes, amb l’objectiu de seguir amb les bones sensacions de la victòria a les Borges Blanques.\nL’equip de Pedro Milla seguia comptant amb numeroses baixes, però era conscient que sumar tres punts farien respirar i permetrien que l’equip seguís creixent.\nEn front, hi havia El Catllar, un dels equips revelació de la temporada. Però es tractava d’un dia on l’Igualada no fallaria.\nAl minut 2, després d’una centrada de Sardor, els visitants van desviar la pilota que es convertiria en el primer gol. El duel començava d’allò més bé.\nEl conjunt blau seguia generant ocasions i les sensacions eren molt bones. I més, quan al minut 29, Sole rematava de cap, un córner i feia el segon. S’arribava al descans amb un marcador còmode i que reflectia el que s’havia vist sobre la gespa.\nA la represa, els visitants van intentar incomodar la porteria d’Arturo, però no ho van aconseguir fins al minut 63. Un penal molt dubtós era aprofitat per El Catllar, que es posava dins del partit. Però davant el possible dubte, els igualadins ho van deixar clar. Cinc minuts més tard, una gran combinació era rematada per en Joel, que feia el tercer gol.\nDes d’aquell moment, no es va veure cap jugada clara més de gol i els tres punts es van quedar a Les Comes.\nLa setmana vinent, l’equip descansa i torna a jugar el 20 de març, a Mollerussa.\nArticle anteriorL’ACA aprova la connexió de Jorba, Copons i Sesgueioles a xarxa d’aigua del Ter Llobregat\nPròxim articleInterès bonificat


Emmarcat en una societat digital basada en l’individualisme, “Nomad” pretén reivindicar la falta de comunitat en les grans ciutats.\nMitjançant la creació d’un tamboret singular dirigit a joves millenials, “Nomad” proposa recuperar un estil de vida més relaxat i beneficiós per a l’individu que fomenta la socialització, i al seu torn, contribueix a generar un moment de (des)digitalització.\nEl producte neix com a fruit de l’anàlisi de l’estil de vida als carrers senegalesos, país en el qual el costum d’ocupar la via pública amb objectes quotidians segueix molt latent. Basat en la recopilació i l’estudi d’imatges obtingudes a través de Google Maps, l’anàlisi identifica noves geometries, funcionalitats i conceptes que, evolucionats, donaran lloc a “Nomad”.\nFabricat íntegrament de plàstic reciclat provinent d’aquest mateix territori, “Nomad” ha estat dissenyat per perdurar al llarg del temps i contribuir en la lluita contra els productes d’un sol ús i les seves negatives conseqüències sobre l’entorn.\nProjecte en col·laboració amb Kave Home i Proplast Senegal.


El quinzè Ciutat de Manresa de ball esportiu mostra un excel·lent nivell - Regió7 :: El Diari de la Catalunya Central\nEl quinzè Ciutat de Manresa de ball esportiu mostra un excel·lent nivell\nEl Complex del Vell Congost aplega 250 parelles i tres-cents espectadors segueixen la competició\nEl podi de sènior 2 internacional llatí, amb victòria de Carles Cirera i Eva Nieto (Endansa) OSCAR BAYONA\nEl podi de sènior 2 internacional llatí, amb victòria de Carles Cirera i Eva Nieto (Endansa)\nDetall d'una de les parelles que van participar en el Ciutat de Manresa\nEl Swing Manresa va assolir un nou èxit organitzatiu en la que va ser la 15a edició del Trofeu Ciutat de Manresa, celebrat al Complex Vell Congost, que va tenir el suport de l'Ajuntament i la participació de 250 parelles de diferents indrets de Catalunya i diverses comunitats de l'Estat espanyol. La jornada va ser intensa, va durar des del matí fins al vespre, i a les grades del pavelló hi va haver tres-cents espectadors. En total es van organitzar fins a 46 competicions, que van donar, així, pas a diferents categores i grups d'edat. Una vegada més, i durant unes hores, Manresa va esdevenir capital del ball esportiu, ja que a la capital del Bages es va veure el bo i millor amb parelles destacades en aquesta especialitat. A més de les parelles del club organitzador, el Club de Ball Esportiu Swing, hi van ser també participants de les altres entitats de la ciutat, com el Frak Manresa i el Royal Dance.\nPel que fa als resultats, des de l'organització es valoren com les categories més destacades de la jornada les següents. En adult A1 llatí, es va imposar la parella del Club Royal Dance formada per Guillem Pascual i Rosa Carné. En youth A estàndart, la victòria va ser de Daniel Mora i Laura Esquius, del Club Team Swing. En youth+adult AN llatí, la primera posició va ser per a Albert Medrano i Marta Gargallo, del Swing. En l'open sènior llatí, els primers classificats finalment van ser Francisco Carretero i Susana López, com a representants del Club Endansa, de Montcada i Reixac. En l'open sènior estàndart, primer lloc per a Àngel Becerra i Dolors Garcia, del Team Dynamic d'Esplugues. En l'open juvenil de 6 balls, van vèncer Jesús Rubio i Julia Yavorska (Swing). Jordi Serracanta, com a regidor d'Esports de Manresa, va presidir, al final del dia, el lliurament de premis.


ICV-EA incorpora més drets ciutadans i més competències per Catalunya en el projecte d'Estatut\nLa candidata per Tarragona d'ICV- EA, Dolors Comas, ha explicat la seva proposta de reforma de l'Estatut de Catalunya. Comas considera que l'Estatut ha de servir per redefinir amb més competències les relacions amb l'Estat però també ha de reconèixer més drets ciutadans. Iniciativa aposta per obtenir el màxim de consens en el Parlament de Catalunya per "convèncer" Madrid.\nL'economista i advocat d'ICV-EA i exdiputat del PSUC, Maties Vives, ha recordat que en el període 1975-1978 la societat catalana "va ser capaç en quatre anys de passar d'una Dictadura a l'obtenció d'un Estatut d'autonomia per Catalunya". Vives considera que el procés ha de ser "participatiu i amb l'objectiu que la gent visqui millor". La diputada d'ICV-EA, Dolors Comas, ha dit que precisament la proposta de reforma de l'Estatut i de la Constitució espanyola d'Iniciativa es basa en la "incorporació de més drets per a la ciutadania i de més competències per a Catalunya". Pel que fa als drets, els ecosocialistes consideren que l'Estatut ha d'incloure més drets socials per eliminar la pobresa, ecològics, d'igualtat de gènere, de rebuig a la violència i el dret a la felicitat, entre d'altres. Quant a drets nacionals, ICV-EA planteja un model basat en el federalisme, en què Catalunya tingui el dret a l'autodeterminació, en què la sobirania recaigui en el poble, per adquirir les competències que cregui necessàries. Per fer-ho, proposen un concert econòmic solidari per a Catalunya així com una reforma de la Constitució espanyola i del Senat. La candidata d'ICV-EA per Tarragona, Dolors Comas, creu que per aconseguir aquestes quotes de govern s'han de produir dos factors: d'una banda, el màxim consens entre totes les forces del Parlament i, per altra part, que l'elaboració de l'Estatut es faci amb mecanismes de participació ciutadana.


Diàleg entre l'escriptora i els lectors i lectores joves 2018: MICRORELAT IES ALBAL 2\nMICRORELAT IES ALBAL 2\nEstimat amic immortal:\nT'escric des del mateix Infern. Supose que et faràs una idea de qui sóc. Sincerament, em fa gràcia que en algun moment de la teua mil·lenària vida hages pogut pensar que em podries guanyar al meu joc d'enganys i mentides. Millor serà que continues solament jugant als escacs, que sembla ser l'únic que t´ha anat bé a la vida, a part de fer aquella sorprenent espasa.\nSi que és veritat que has fet grans amistats al llarg dels anys. Però encara havent viscut tant anys m´he adonat que no has sabut aprofitar ni la teua vida ni el tercer desig. Eixe últim desig que podria haver finalitzat tota la desesperació que mostren els teus ulls. Però en compte d´això, vas demanar diners per una simple crisi que tenies, una com tantes altres que havies viscut. Per molt que et lamentes, el temps mai tornarà enrere per desfer els teus errors.\nAixí que, després d´haver-me rigut amb les teues desgràcies, t´aconselle que intentes aprofitar més la vida, ja que mai trobaràs la mort. Ja saps el que és la vertadera maledicció de la immortalitat: la soledat, la falta de companyia d´eixes persones a qui tant has arribat a estimar i a les que has hagut de dir adéu.\nNúria Herreros Monte. 1r Batx. C\nPublicat per maite boscà a 12:53


La disbauxa s’imposa a Verga\nBerga (el Berguedà), De Dijous Gras a Dimecres de Cendra\nFalangistes al Carnestoltes 1993\nCarnestoltes Berga 2007\nCarlinada de civils\nEl Notari que Acollona 2008\nEnterrament del Carnestoltes 2008\nCartell Guerra de Farina 2009\nLes arrels del Carnestoltes berguedà estan poc estudiades. Els historiadors relaten algunes traces de com podien ser aquestes festes a finals del XIX. En primer lloc destaquen la voluntat dels liberals de suprimir-les perquè consideraven que l´ús de màscares per part de les dones era una cosa antiquada i que calia potenciar els balls de disfresses. També expliquen que, un any, es va organitzar una processó laica amb una gran creu on hi havia clavat un bacallà, cosa que va fer enfurismar de valent a les autoritats eclesiàstiques. També diuen que un altre any, una de les dues bandes de música que aquests dies recorrien els carrers (les estudiantines), va acabar fent un salt de plens. Finalment recalquen que, un altre any, ja caiguda la dictadura de Primo de Rivera, es va fer l’Enterrament del Carnestoltes identificant el ninot carnestoltenc amb l’alcalde del règim. L’enterrament, que comptar amb nombrosos homes vestits de ploraneres i que va acabar davant la farmàcia dels familiars de l’alcalde, es va convertir doncs en una celebració de la caiguda de la dictadura.\nLa història recent del Carnestoltes, del 1978 ençà, comença quan un grup de joves refunda La Bauma dels Encantats l’any 1987, una societat festiva i filantròpica formada per homes que havia estat ja molt activa a finals del segle XIX. Un any després el 1988, la Bauma assumeix la recuperació del Carnestoltes berguedà i hi introdueix alguns dels elements que avui són part indestriable de la festa actual, com la Guerra de Farina i una revista satírica amb la vida política i social de Berga, el “Carallot”.\nEls actes de Dissabte de Carnestoltes comencen al matí amb una gincama i animació infantil i continuen a la tarda, quan un bon nombre de carrosses petites i grans fan la Rua del Carnestoltes pels carrers més cèntrics de la ciutat, acompanyades per desenes de persones disfressades.\nDiumenge de Carnestoltes al matí té lloc la Guerra de Farina en què, organitzats en dos bàndols, els carlins i els liberals, vestits de blau i vermells respectivament, els berguedans s’enfronten festivament armats amb unes bombes de farina i serradures que emblanqueixen el terra de la plaça de Sant Pere. Diumenge a la tarda té lloc el Carnestoltes Infantil, que inclou un concurs de de disfresses amb premis a la millor disfressa individual i a la de grup. Hi participen els nens i nenes de Berga i està animada per diversos grups d’animació.\nData de publicació digital: 8/7/2008 5051 lectures\nc/mossèn Huch nº8 Baixos


A partir de l'1 de gener de 2015 entren en vigor reformes fiscals que s'han aprovat durant el 2014 i el 2013. Us resumim les 3 principals novetats que afecten a totes les associacions. Són les següents:\nA partir de l'1 de gener de 2015 totes les associacions parcialment exemptes d'aquest impost hauran de declarar-lo, independentment del seu volum d'ingressos i de si realitzen o no activitat econòmica.\nAixò vol dir que caldrà adaptar la nostra comptabilitat a aquesta nova situació. És a dir, identificar-hi els ingressos i les despeses corresponents a les rentes exemptes i les no exemptes.\nEs modifiquen les obligacions de retencions a professionals autònoms, lloguers, cursos, conferències, etc. Per tant, les associacions que hagin de facturar en alguna d'aquestes situacions hauran de tenir en compte els nous valors de retencions.\nAquest model és la declaració informativa d'operacions a tercers. A partir del 2014 les associacions que compleixin els requisits per ser considerades de caràcter social estan obligades a presentar aquest model per a qualsevol operació d'un import total superior a 3005,6 euros o per subvencions públiques cobrades durant l'exercici, independentment de l'import. Per tant, totes les associacions que hagin cobrat alguna subvenció pública l'any 2014 han de presentar aquest model. El termini per fer-ho és el 28 de febrer de 2015.\nLlei 27/2014, de 27/11/2014, de l'Impost de Societats.\nLlei 28/2014, de 27/11/2014, de l'Impost sobre el Valor Afegit.\nEn què us podem ajudar des de TJ\nOferim la xerrada formativa "Reforma fiscal i mecenatge: com afecta a les associacions?", en la qual s'aprofundirà en cadascuna d'aquestes novetats fiscals i també s'analitzaran els incentius al mecenatge. Es realitzarà el proper 13 de gener de 17:30 h a 20:30 h. Gratuïta. Més informació i inscripcions.\nI si teniu dubtes sobre com us afectarà personalment a la vostra associació podeu fer ús del servei d'assessorament presencial en temes econòmics que oferim. Només cal que ens truqueu al 932 564 118 per concretar dia i hora.


Vieux-Manoir - Viquipèdia, l'enciclopèdia lliure\n49° 34′ 01″ N, 1° 17′ 52″ E / 49.5669°N,1.2978°E / 49.5669; 1.2978Coord.: 49° 34′ 01″ N, 1° 17′ 52″ E / 49.5669°N,1.2978°E / 49.5669; 1.2978\nVieux-Manoir és un municipi francès situat al departament del Sena Marítim i a la regió de Normandia. L'any 2007 tenia 684 habitants.\nEl 2007 la població de fet de Vieux-Manoir era de 684 persones. Hi havia 243 famílies de les quals 35 eren unipersonals (8 homes vivint sols i 27 dones vivint soles), 82 parelles sense fills, 118 parelles amb fills i 8 famílies monoparentals amb fills.\nEl 2007 hi havia 247 habitatges, 242 eren l'habitatge principal de la família i 4 eren segones residències. 233 eren cases i 12 eren apartaments. Dels 242 habitatges principals, 207 estaven ocupats pels seus propietaris, 29 estaven llogats i ocupats pels llogaters i 6 estaven cedits a títol gratuït; 2 tenien una cambra, 6 en tenien dues, 18 en tenien tres, 47 en tenien quatre i 170 en tenien cinc o més. 183 habitatges disposaven pel capbaix d'una plaça de pàrquing. A 94 habitatges hi havia un automòbil i a 131 n'hi havia dos o més.\nPiràmide de població de Vieux-Manoir el 2009.\nEl 2007 la població en edat de treballar era de 458 persones, 365 eren actives i 93 eren inactives. De les 365 persones actives 336 estaven ocupades (183 homes i 153 dones) i 30 estaven aturades (14 homes i 16 dones). De les 93 persones inactives 31 estaven jubilades, 33 estaven estudiant i 29 estaven classificades com a «altres inactius».\nEl 2009 a Vieux-Manoir hi havia 251 unitats fiscals que integraven 705 persones, la mediana anual d'ingressos fiscals per persona era de 20.959 €.\nDels 14 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials, 1 d'una empresa de construcció, 4 d'empreses de comerç i reparació d'automòbils, 2 d'empreses d'hostatgeria i restauració, 4 d'empreses de serveis i 1 d'una empresa classificada com a «altres activitats de serveis».\nDels 4 establiments de servei als particulars que hi havia el 2009, 1 era un taller de reparació d'automòbils i de material agrícola, 1 fusteria, 1 perruqueria i 1 restaurant.\nL'any 2000 a Vieux-Manoir hi havia 11 explotacions agrícoles que ocupaven un total de 606 hectàrees.\nA Wikimedia Commons hi ha contingut multimèdia relatiu a: Vieux-Manoir\nRésumé statistique[Enllaç no actiu] Fitxa resum de dades estadístiques de Vieux-Manoir a l'INSEE.\nÉvolution et structure de la population[Enllaç no actiu] Fitxa amb el detall de dades de Vieux-Manoir a l'INSEE\nObtingut de «https://ca.wikipedia.org/w/index.php?title=Vieux-Manoir&oldid=29703002»\nLa pàgina va ser modificada per darrera vegada el 16 març 2022 a les 10:31.


catalunya - De paraules per Context\nQuan lo rey Felip de França vinguè en só de guerra á Catalunya y, despres de rebassar gran part de la terra Ampurdanesa va, deixarse caure sobre Girona, los gironins varen posarse baix lo amparo del seu patrò Sant Narcís. La ciutat fou assetjada y tastá tota lley de sufriments.\nEn Martí, un xic romàntic, passava llargues hores a la biblioteca de l'Ateneu llegint tota la literatura naixent de Catalunya, escrivia rims tímidament i estimava com un estima quan se té el cor sembrat d'il·lusions i els ulls amarats de poesia.\nEl gran Pepaito -tothom coneix aquest amic inefable que és una mena de picarol amb una mica de Sòcrates a dins- té un parent a una llunyana ciutat de Catalunya. Aquest parent és un home anguniós i temorenc: l'estira-cordetes de si mateix. Un dia es determin\nEl geni d'en Ramon era a posta per a entusiasmar-se amb la causa d'aquell poble (ja de si simpàtica a tota la joventut europea), majorment impressionat per certes ressemblances que observava entre Irlanda i Catalunya. Féu causa comuna amb el poble, resultant aquell període de sa vida una mica tenebrós, embolicat en conxorxes i conspiracions fenianes. En les bullangues que s'armaren en 1865, amb motiu de la supressió del Habeas Corpus , barrejat entre els estudiants de Dublin, anava a capgirells amb la policia. Arrestat, pass\nEls forasters els podem dividir en nacionals i estrangers. Els nacionals els podem subdividir en castellans i catalans, i, al dir castellans , ho prenc en el sentit d'aquell general tan simpàtic que deia que tenia per castellans a tots els que no eren fills de Catalunya.\nQualsevol, per molt que ignori la història de Catalunya, encara que siga un mantenidor, no hi ha dubte que sabr


Subscriu-t’hi! Rep el nostre butlletí i no et perdis cap activitat dels museus i equipaments culturals de Barcelona\nDes de casa, des del parc, al museu, a l’escola, al centre cívic, amb amics, en família: dibuixa! Vine al Barcelona Dibuixa o envia’ns els teus dibuixos per la web.\nAquest any, el Barcelona Dibuixa ofereix la possibilitat de participar-hi de forma presencial o virtual. Et proposem 36 tallers amb l’explicació en vídeo dels artistes perquè els facis amb qui vulguis i quan vulguis. No t’oblidis de penjar la foto del teu dibuix a l’apartat de cada taller!\nEl 25 d’octubre pots venir a compartir els teus dibuixos amb nosaltres als teus tallers preferits. Allà podràs conèixer al o la tallerista i també rebre el taller si la covid-19 es porta bé i ens deixa fer-lo.\nEl dibuix és el llenguatge del qual tots coneixem paraules. Hi ha qui el parla fluid, qui el xampurreja, qui l’escolta. Com tot idioma, podem utilitzar-lo per intercanviar abraçades o pedres.\nEl dibuix és el llenguatge comú quan no hi ha llenguatge comú. Crea i desxifra mons. T’apropa a tot, fins i tot a tu mateix.\nJo volia que, aquest any, el cartell de “Barcelona dibuixa” estigués escrit en un altre idioma. Un idioma nostre, encara que no totes el coneguem. Per això, al cartell apareix una altra llengua visual que implica moviment, amb què apropar-nos i començar a xampurrejar LSC (llengua de signes catalana).\nParticipa en línia des d’avui mateix.\nA cada taller tindràs la informació del que l’artista et proposa, i podràs enviar (des del 7 d’octubre) el teu art perquè sigui part del taller el dia 25 d’octubre. També el podràs portar físicament el dia 25, o venir presencialment a fer el taller (inscripcions a partir del dia 16 d’octubre, amb aforament limitat).\nInscripcions (del 16 al 24 d’octubre a les 18.00 hores).\nCancel·lacions (fins al 24 d’octubre)\nSi no pots venir, et demanem que cancel·lis la inscripció (últim dia, 24 d’octubre), per poder cedir el teu espai a altres persones.\nParticipació en línia (des del 7 d’octubre)\nEl dia 25 tindrem 7 tallers en línia de 10 minuts. Estigues alerta als horaris i tallers.\nAdriana Parra Esteruelas\nLes mirades parlen\nL’art prehistòric més urbà\nBAU Centre Universitari de Disseny (Andrea Mestre, Francesc Noy, Marina Martínez i Huaqian Zhang)\nI si deixem passar la llum?\nSortiré d’aquí per arribar allà on sigui\nDepartament d’Educació Visual i Plàstica - Institut Poeta Maragall\nDe Metròpolis a Blade Runner\nEstudiants del grau de Disseny d’EINA (Laia Badenas, Guillem García, Marina Mas i Aura Olivan)\nEl collage de les mil històries\nEstem als núvols!\nJudit Taberna Torres i Queralt Garriga\nPavelló de dibuix\nJudith Díaz Garcés, Lutxana\nTap Art Mona Lisa\nOu, cacau i pinzell\nA la trobada de la mirada\nSou aquí, dibuixant la ciutat\nArt tèxtil: dibuix i color, inspirats en les tècniques ancestrals de pastors i pagesos des de la Mediterrània fins al Sahel.\nMonstres i sirenes enfadats!\nSusanna Martin, Elsa Ruiz, Nazareth dos Santos, Javier Rubín Grassa, Natàlia Wuwei\nAcolorim la diversitat\nComissió veïnal "Besòs-Maresme, barri net"\nEina - Centre Universitari de Disseny i Art de Barcelona (UAB)\nMuseu Picasso - Centre de Coneixement i Recerca\nMuseu Picasso - Pati Noguera 1\nMuseu Picasso - Sala d'actes\nMuseu Picasso – Espai Cafeteria\nMuseu Picasso – Pati Noguera 2\nMuseu Picasso – Sala de la Columna\nMACBA, Museu d´Art Contemporani de Barcelona\nMoltes gràcies a totes les institucions, talleristes, patrocinadors i col·laboradors de l’edició d’enguany.\nEn el marc de Barcelona Dibuixa, la gran festa del dibuix de la ciutat que enguany tindrà lloc el 25 d’octubre, us proposem que, durant la setmana del 19 al 24 d´octubre, el dibuix envaeixi també els centres educatius de totes les edats, des de les escoles bressol fins a la universitat. I voldríem que, totes les accions fetes als centres, les poguéssim compartir al web de Barcelona Dibuixa.\nEnvieu-nos una foto de la proposta que heu fet a la vostra escola junt amb un .pdf amb la descripció i les instruccions, a barcelonadibuixa@bcn.cat i el publicarem en una galeria dins d'aquesta web.\nLa proposta per celebrar la #BarcelonaDibuixa als centres és fer que el dibuix entri en tots els nivells dels centres educatius des d’aquestes cinc funcions. Només cal que pensem quines encaixaran més fàcilment en els diversos moments de la setmana, les franges horàries, els contextos i les àrees de coneixement.\nA continuació es detalla el protocol del Barcelona Dibuixa 2020 pel que fa a la prevenció amb motiu de la covid-19 i també les mesures individuals que han de seguir les persones que assisteixin al festival d’aquest any.\nEl Barcelona Dibuixa seguirà els protocols següents, d’acord amb la normativa vigent:\nDesinfecció de tots els espais i materials entre sessió i sessió.\nL’aforament i la disposició del seients compliran les distàncies de seguretat requerides, segons els aforaments, de 2,5 metres quadrats per persona i distància entre grups de convivència d’1,5 metres.\nL’accés i el desallotjament dels espais es farà de manera esglaonada i sota control del personal d’acomodament per garantir la distància de seguretat.\nA tots els espais on sigui necessari s’habilitaran diferents recorreguts d’accés i sortida perquè no hi hagi aglomeracions de persones.\nRecordeu que a tots el espais del festival cal mantenir una distància de seguretat entre grups de convivència d’1,5 metres.\nL’accés als tallers es fa amb reserva prèvia imprescindible. La reserva incorporarà la recollida de dades de contacte de la persona responsable del grup (telèfon i correu electrònic) per fer possible la comunicació en cas d’identificació de casos positius de la covid-19, sempre dins el marc de la Llei orgànica de protecció de dades.\nL’ús de la mascareta és obligatori en espais tancats i en espais públics, i especialment quan no pugueu mantenir la distància de seguretat amb la resta de persones.\nL’accés i el desallotjament dels espais es farà seguint les senyalitzacions i les indicacions del personal d’acomodament.\nCal arribar als espais de representació amb un mínim de 15 minuts d’antelació per facilitar-hi l’entrada.\nUs recomanem que porteu la reserva descarregada al mòbil per evitar al màxim el contacte amb paper.\nSi creieu que podeu tenir símptomes de la covid-19 o heu estat en contacte amb algú diagnosticat que tingui el virus, si us plau, quedeu-vos a casa. Podreu gaudir del Barcelona Dibuixa en la seva versió en línia.\nCom funciona el sistema de reserva en línia per a les activitats de Barcelona Dibuixa 2020\nHo podeu fer a partir del dia 16 d’octubre.\nVolem veure els teus dibuixos!\nEntra a la fitxa del taller i publica'ls a l'àlbum que hi trobaràs


Salut notifica 52 casos nous, quatre en el cribratge escolar\nActualitzada 03/12/2020 a les 06:58\nEl ministre de Salut, Joan Martínez Benazet, va anunciar ahir en roda de premsa que en les primeres tres jornades de cribratge a la comunitat educativa amb tests d’antígens s’han diagnosticat quatre casos de les 914 proves realitzades a professors i alumnes. Aquesta xifra s’incorpora als 52 casos positius que es van detectar ahir per part del ministeri de Salut. D’aquesta manera, la xifra total de contagiats des de l’esclat de la pandèmia s’eleva a 6.842, mentre que el nombre de casos actius es situa en 778. Pel que fa a les recuperacions de les darreres 24 hores, el ministre va informar de 48 noves altes mèdiques.\nQuant a la pressió sobre el sistema sanitari, a l’hospital hi ha ingressats 25 pacients, dels quals 20 estan a planta i cinc a la unitat de cures intensives. D’aquests, dos necessiten l’assistència de ventilació mecànica però, segons Benazet, es troben en la “fase d’extubació”. A més, en l’àmbit escolar hi ha 34 aules en vigilància activa, nou de les quals confinades totalment i 25 amb aïllaments parcial. Respecte a la taxa de reproducció del virus, el titular de Salut va destacar que el paràmetre va situar-se a 0,96, “amb una tendència a la baixa”. En darrer lloc, Benazet va recordar que l’aprovació del nou decret d’accés als allotjaments turístics requerirà la presentació d’una prova PCR o TMA negativa a tots els turistes –excepte els menors de sis anys– que pernoctin més de tres nits al país, sempre que no provinguin de França, Espanya o Portugal, en disposar d’un conveni sanitari de repatriació.


El públic omple el Centre Cultural durant el Festival de guitarra de la Llagosta | Ràdio la Llagosta\nEl Centre Cultural es va omplir ahir al matí durant la celebració de l’onzena edició del Festival de guitarra de la Llagosta, La guitarra y el pueblo, organitzat per la Unión Musical La Flamenca. El recital va estar dedicat al guitarrista Manolo Sanlúcar.\nEl Festival va comptar amb l’actuació d’una quarantena de guitarristes, que van pujar a l’escenari en diferents moments de l’espectacle. La primera part va estar protagonitzada pels guitarristes més petits. Aquest any, alguns dels alumnes van interpretar peces en solitari. Abans del descans, van tenir lloc les actuacions per grups.\nLa segona part del festival va estar dedicada a Manolo Sanlúcar. Els músics van interpretar temes d’aquest guitarrista, un dels més importants del flamenc. Sanlúcar es va retirar dels escenaris l’any 2013, després d’haver actuat arreu del món, tant en solitari com acompanyant artistes internacionals. L’espectacle va acabar amb una actuació conjunta amb cant flamenc.\nEl festival La guitarra y el pueblo va servir per tancar el curs de la Unión Musical La Flamenca.\nLa entrada El públic omple el Centre Cultural durant el Festival de guitarra de la Llagosta aparece primero en 08centvint.cat.\nArticle anteriorEl cadet masculí d’handbol platja del JH la Llagosta guanya a Caldes d’Estrac\nProper articleAquesta nit es farà un tractament fitosanitari dels plàtans del municipi


la glòria sempre és incerta - Diari de Girona\nqum curbet 25.03.2017 | 00:32\nQuan era jove i anava al cinema, necessitava veure pel·lícules que em mantinguessin despert, amb trames complexes, diàlegs pujats de to, escenes acolorides, actors reconeguts i bandes sonores memorables, la resta – Truffaut, Bergman, etc.– era cosa d'«Arte y ensayo», no era per a nosaltres. Després, a mesura que vas criant panxa i et van caient els cabells pel forat de l'aigüera, veus que necessites alguna cosa més, o alguna cosa menys, i en el cinema busques altres plaers, igual que passa amb la literatura i el teatre.\nÉs de tots sabut que al nostre país, i a Europa en general, no sabem fer cinema, si més no com el fan els americans. Ells tenen una indústria, amb recursos, creadors, actors i tècnics de tota mena que nosaltres no tenim, ni tindrem, ni falta que fa. I això darrer és el que no hem entès. No es pot lluitar contra un enemic tan tecnològicament refinat amb les seves mateixes armes. El cinema europeu ha de ser cinema de guerrilla si vol ser alguna cosa.\nAdaptar grans obres de la literatura és una tasca complexa, perquè la literatura ens transmet experiències que gairebé mai –si és bona literatura– es poden traduir a un llenguatge eminentment visual. Si a això afegim que els actors que tenim no són actors de cinema sinó de teatre, l'escenari encara es complica més, perquè una cosa és entrar i sortir fent saltirons de les bambolines del Teatre Lliure, o rigolades en el Nacional, i l'altra és que la càmera t'enfoqui en primer pla i hagis de donar la cara contínuament.\nIncerta glòria és un d'aquests films que intenta imitar la manera de fer de les grans produccions de Hollywood. Potser ara tindrà la seva quota d'èxit, fins i tot pot generar beneficis i agradar als que no han llegit mai la novel·la de Joan Sales, ni pensen fer-ho. Això sempre passa, però no és el que hauria de ser. Ens mereixem, crec jo, un altre cinema, un cinema que ha de trobar el seu camí emmirallant-se en altres models més a l'abast dels nostres mitjans, un cinema que ens parli en el nostre llenguatge, que accepti que la glòria sempre és incerta i que ja no tenim edat per a segons quines coses.\nIsaki Lacuesta: "Estic tan acostumat a l'absència que ho veig normal".\nLa compravenda d'habitatges a Girona creix un 20,1%.


Laura Escanes, amb un vestit premamà ideal a la boda d'Alexandra Pereira\nLaura Escanes a la boda de Lovely Pepa Instagram\nLaura Escanes, amb un vestit premamà ideal a la boda de Lovely Pepa\nper Jennifer Navarro Redactora 15 de juliol de 2019 12:17\nLa boda d'Alexandra Pereira, creadora del blog de moda 'Lovely Pepa', ha reunit alguns dels influencers més reconeguts del moment. La gallega s'ha casat amb l'empresari libanès Ghassan Fallaha en una romàntica cerimònia que ha omplert Instagram aquest cap de setmana. Dos vestits de núvia summament espectaculars, un jardí de somni, tot decorats amb roses blanques i moltíssima il·luminació. La parella ha organitzat una cerimònia preciosa i una festa posterior apoteòsica.\nEls dos vestits eren de Santos Costura. El primer, summament romàntic amb flors sobreposades sobre el tul, màniga curta i l'esquena en 'V'. Un cop va acabar el convit, per això, va posar-se un altre molt més senzill: també en blanc, de lluentons i amb uns tirants fins. Va mantenir el mateix recollit, així com un maquillatge suau. Anava preciosa, el que tots els convidats van aplaudir a la xarxa.\nUna publicación compartida de looks invitada (@princesapor1dia) el 14 Jul, 2019 a las 2:38 PDT\nEntre els convidats va destacar una parella en especial, per això. Risto Mejide i Laura Escanes van triomfar gràcies a uns conjunts estilístics perfectes per a una boda d'estiu. Enamorats i somrients, amb la panxa d'embarassada de la jove cada vegada més pronunciada. Un look de convidada premamà ideal, signat per Ze García: vestit vermell passió, escot Bardot creuat i una obertura lateral a la faldilla.\nViva las trenzas con el pelo corto #quecrezcarapido #queyatengoganasdemelenita Makeup & hair @marafervi x @diormakeup #AG1001nights\nAmb tot, una opció espectacular que combinava amb unes sandàlies en nude. Un altre detall que no ha passat desapercebut? El pentinat, ja que ha optat per un pentinat de trenes que de ben segur que es convertirà en tendència aviat.\nNomés queden dos mesos perquè neixi la seva primera filla en comú, el que els té més emocionats que mai. Ja han començat a preparar l'habitació de la petita, s'estan llegint tots els llibres de maternitat possibles... Una nova vida que queda poc perquè comencin.\nRisto Mejide Laura Escanes Bodes\nLaura Escanes i Dulceida, les millors vestides a la boda de María Pombo


Teoria cel·lular - Viquipèdia, l'enciclopèdia lliure\nLa teoria cel·lular és una branca fonamental de la biologia que explica la constitució de la matèria viva a força de cèl·lules i el paper que aquestes tenen en la constitució de la vida.\nRobert Hooke havia observat ja en el segle xvii que el suro i altres matèries vegetals apareixen constituïts de cèl·lules (literalment, cel·les). Dos científics alemanys, Theodor Schwann, històleg i fisiòleg, i Matthias Jakob Schleiden, botànic, s'adonaren de certa comunitat fonamental en l'estructura microscòpica d'animals i plantes, en particular la presència de nuclis, que el botànic britànic Robert Brown havia descrit recentment (1827). Van publicar junts l'obra Investigacions microscòpiques sobre la concordança de l'estructura i el creixement de les plantes i els animals (Mikroskopische Untersuchungen über die Übereinstimmung in der Struktur und dem Wachstum der Tiere und Pflanzen, Berlín, 1839). Van assentar el primer principi de la teoria cel·lular històrica: tot en els éssers vius està format per cèl·lules o productes secretats per les cèl·lules.\nTota cèl·lula s'ha originat a partir d'altra cèl·lula, per divisió d'aquesta. Ara estem en condicions d'afegir que la divisió és per bipartició, perquè a pesar de certes aparences, la divisió és sempre, en el fons, binària. El principi el va popularitzar Virchow en la forma d'un aforisme creat per François-Vincent Raspail, «omnis cellula et cellula». Virchow va acabar amb les especulacions que feien descendir la cèl·lula d'un hipotètic blastema. El seu postulat, que implica la continuïtat\nAquells éssers que no segueixen les bases d'aquesta teoria, es coneixen com a éssers de vida acel·lular, per exemple els virus.\nObtingut de «https://ca.wikipedia.org/w/index.php?title=Teoria_cel·lular&oldid=28867145»\nLa pàgina va ser modificada per darrera vegada el 17 des 2021 a les 09:43.


POEMA: LA VELLA QUARESMA | RECURSOS PER A L'EDUCACIÓ ESPECIAL\n← CONCORDANÇA I ESTRUCTURA DE LA FRASE\nLOCALITZACIÓ RÀPIDA DE DADES →\nPOEMA: LA VELLA QUARESMA\nPublicat el 10 març 2011 per Recursos ee\nArribada la Quaresma, he trobat a la xarxa un poema molt bonic que he decidit adaptar.\nLes activitats que es treballen entorn al poema són més apropiades per P5 i Cicle Inicial tot i que el contingut del poema es pot treballar des de P3.\nEls alumnes poden llegir i/o escoltar el poema recitat pel/la mestre/a, poden omplir els buits amb les paraules que falten i, finalment, poden classificar-ne les paraules segons el nombre de síl·labes.\nEl poema original prové del bloc de la LAURA, una mestra d’EI que s’anomena “SES MEVES FEINETES“. Val la pena visitar-lo ja que es tracta d’un bloc molt interessant amb molts recursos per adaptar i aplicar a les nostres aules. Aquest bloc l’he conegut gràcies al bloc de L’EDUARD “ES RACÓ DES PT“.Al final del document també trobareu la referència de la imatge de la Vella Quaresma il·lustrada per CARME SALA.\nSi voleu descarregar-vos i/o imprimir una imatge de la Vella Quaresma de Carme Sala per a cada alumne podeu fer-ho clicant sobre el següent document:\nSi teniu algun problema per descarregar-vos el material, voleu fer-me arribar la vostra opinió, necessiteu el recurs amb un altre format, heu adaptat i modificat el material en funció de les vostres necessitats… podeu fer-ho saber escrivint un comentari. MOLTES GRÀCIES!\n16 de març de 2011: a dia d’avui aquest material ha rebut més de 2000 visites a la xarxa. M’agradaria molt recollir les vostres opinions, us animeu?\nAquest article s'ha publicat dins de Consciència fonològica, Llengua, Materials, Vocabulari i etiquetat amb Comprensió, Festes, Lectura, poema, Quaresma. Afegiu a les adreces d'interès l'enllaç permanent.\n6 respostes a POEMA: LA VELLA QUARESMA\n16 març 2011 a les 19:00\nEns agrada el treball sobre la Vella Quaresma i el volem fer servir a P5 i a 1r però volem adaptar-ho en lletra lligada pels més grans.\n16 març 2011 a les 20:03\nAra mateix us la faig arribar en format word per tal que en pogueu modificar la lletra i el format.\nEspero que als nens els hi agradi moltíssim ja que a la nostra Escola els nens han gaudit molt del poema (se’l saben de memòria) i, sobretot, del dibuix de la Vella Quaresma.\n16 març 2011 a les 20:18\nAvui el meu fill de 3 anys l’ha portat a casa tota pintada. Cada dia li hem d’anar tallant una cama. La tenim penjada a la seva habitació i ha sortit de l’escola molt content!\n6 febrer 2012 a les 21:54\nSóc tutora de P5 i mai havia sentit aquest poema. M’agradaria poder adaptar aquesta feineta del poema i la resta amb lletra lligada. Molts petons i gràcies per la teva feina tan ben feta i amb aquestes ganes de compartir-lo, a mi personalment m’ajudes moltíssim.\n27 febrer 2012 a les 16:38\nMolt xulo el treball i molt adequat per cicle inicial\n8 febrer 2013 a les 14:42\nhola! em podries fer arribar el poema de la vella quaresma per tal d’adaptar-lo a la classe de p4? m’agradaria deixar espais per a que ells escrigueren algunes paraules. gràcies!


La literatura eròtica en clau femenina protagonitza el 23é Premi de Literatura Eròtica La Vall d’Albaida - Edicions bromera\nLa literatura eròtica en clau femenina protagonitza el 23é Premi de Literatura Eròtica La Vall d’Albaida\nHistòries íntimes, de Jenni Rodà i Neus Verdaguer, és l’obra guanyadora del XXIII Premi de Literatura Eròtica La Vall d’Albaida. Dels 13 originals presentats en l’edició de 2017, aquesta antologia és la que ha estat mereixedora dels 4.000 euros amb què la Mancomunitat de Municipis de la Vall d’Albaida dota el guardó, i serà publicada el 2018 en la col·lecció «L’Eclèctica» d’Edicions Bromera.\nEl veredicte del jurat es va anunciar la nit del divendres 29 de setembre, en l’acte celebrat a La Pobla del Duc, davant d’un centenar de persones representatives del teixit social, empresarial i polític de la Vall d’Albaida i de les comarques del voltant. Durant la gala, l’actriu Iolanda Muñoz va exercir de mestra de cerimònies amb l’acompanyament musical del violinista Enrique Palomares, el guitarrista Rubén Parejo i la cantant Carina Gringoli, a més d’una parella de ballarins.\nHistòries íntimes és una antologia de contes eròtics que narra les peripècies sexuals de diversos membres d’una mateixa família. Així, els relats adopten punts de vista molt diferents, tant pel que fa a l’edat de les protagonistes com a l’època en la qual se situa la història i també a l’orientació sexual dels personatges.\nL’obra destaca per estar bastida mitjançant relats interconnectats que adopten un ritme àgil i íntim, amb un domini del llenguatge notable. A més, cal afegir que totes les històries estan contades des d’una òptica femenina que suposa una alenada d’aire fresc en aquest gènere.\nEl jurat, format per Ramon Ferrer, Marilo Àlvarez, Josep Andrés, Àngel Cano i Josepa Sopeña, amb Fede Vidal –conseller de Cultura de la Mancomunitat i alcalde d’Alfarrasí– com a secretari, ha destacat que «es tracta d’una obra molt completa, amb una prosa atractiva i una perspectiva marcadament femenina».\nEn l’acte de lliurament del premi, el conseller de Cultura de la Mancomunitat, Fede Vidal, va demanar a les administracions públiques valencianes que entenguen que «el premi és de “la Vall d’Albaida” perquè va nàixer i s’organitza ací, però és o hauria de ser de tots» perquè «amb una major implicació i gràcies a la singularitat i el bon nom podem anar més enllà en dotació i transcendència».\nNeus Verdaguer i Pagès (Olot, 1982) és diplomada en Educació Social i en Magisteri. Treballa de mestra des de fa gairebé una dècada i ha publicat diversos articles relacionats amb el món de l’educació. L’any 2016 va publicar Si no hi ha demà, un llibre solidari autoeditat, escrit a quatre mans amb Sílvia Pagès, la protagonista de la història. També ha publicat el relat «Diuen...» a l’antologia solidària Lluitem junts.\nJenni Rodà i Casado (Olot, 1982) és llicenciada en Periodisme i fa més de deu anys que es dedica a la correcció i a la traducció en un servei lingüístic. Ha exercit com a professora de català per a adults i ha escrit alguns articles en mitjans de comunicació sobre llengua i l’àmbit socioeconòmic. Recentment ha guanyat diversos certàmens literaris i ha publicat «Pintaungles de colors» a l’antologia solidària Lluitem junts.


Sobre la no-violència (VIII), por Josep Maria Ruiz Simon\nSobre la no-violència (VIII)\n09/07/2019 00:09 | Actualizado a 09/07/2019 06:09\nA Srdja Popovic, del Centre per Accions i Estratègies No-Violentes Aplicades (CANVAS, per les seves sigles en anglès), li agrada citar una frase que s’atribueix a Benjamin Franklin, la que diu que la humanitat es divideix en tres grups: el dels que no es mouen, el dels que es deixen moure i el dels que mouen. El seu llibre Cómo hacer la revolución: instrucciones para cambiar el mundo (Malpaso), està pensat com un manual d’autoajuda per a aquells que volen formar part del tercer grup. I un dels seus consells més celebrats és el que els explica com s’han de comportar per mobilitzar a favor d’una causa el màxim nombre de persones del segon grup. Sembla un truc senzill. Consisteix a identificar una altra causa diferent de la que “realment importa” als mobilitzadors però capaç de reclutar una tropa molt més nombrosa.\nPopovic explica com s’ha de posar en pràctica aquest truc proposant un exercici molt simple. Cal agafar un tros de paper (un tovalló serveix), traçar una línia i posar a una banda aquells que creus que estarien disposats a seguir-te si utilitzessis la causa real per mobilitzar. Tot seguit, després de comprovar que no són prou, cal imaginar successivament altres causes fins a trobar una línia divisòria que et garanteixi el màxim nombre possible de companys de viatge i només deixi a l’altra banda un petit grup de “malvats”. Un dels exemples històrics que Popovic relata per explicar aquest truc és el cas de Harvey Milk, un màrtir del moviment pels drets dels gais que va aconseguir un lloc políticament favorable a la seva causa utilitzant astutament com a trampolí el cultiu del malestar dels seus conciutadans per l’omnipresència de cagarades de gos als carrers de San Francisco. Gràcies a aquest exemple antològic, en el discurs sobre l’acció no-violenta, les “cagarades de gos” s’han convertit en la metàfora de les causes que cal saber instrumentalitzar, ja que són les que susciten més suport i permeten eixamplar la base. Un exemple proper pot servir per il·lustrar l’ús d’aquesta metàfora. Atès que a Catalunya la independència motiva un cert nombre de persones, la república un nombre superior i els drets civils i polítics un nombre encara més gran, en el cas de l’independentisme català, la cagarada de gos ha de ser, com assenyala glossant Popovic Raül Romeva a Esperança i llibertat (2019), la lluita per aquests drets.\nL’estratègia de l’acció no-violenta és gradual. I el paper que hi interpreta la causa diferent de la que “realment importa” a aquells que mouen i que l’instrumentalitzen a fi de mobilitzar aquells que es deixen moure cal observar-lo des d’aquest punt de vista. Des d’aquesta perspectiva, aquesta causa pren l’aparença de la vella escala de List, una escala que només serveix per pujar i que es pot enretirar quan s’ha arribat a la posició que es buscava. El fet que el motiu que garanteix més suport no coincideixi amb l’objectiu veritable del moviment que hi recorre és un indici de la precarietat d’aquesta causa, una causa propagandística que corre el risc de caure en l’oblit en el moment que esdevé un destorb.


Notícies – Pàgina 2 – AFA Institut Cervelló\nUs presentem la nova pàgina web del AFA, en ella podreu trobar informació detallada de tots els serveis que oferim, de cada complement formatius, informació sobre nosaltres, i les últimes notícies sobre les nostres activitats. A més tindreu a l’abast formularis per fer-vos\nxarxes 26 juny 2020 Notícies Seguir llegint\nA més a més de difondre el projecte a partir de dilluns 13 d’abril, ens agradaria que com a entitat, poguéssiu crear l’inici d’un dels contes. Què implica això? Doncs, només heu de gravar un vídeo on comenceu a\ncomunicacio 11 abril 2020 20 juny 2020 Notícies Seguir llegint\nBenvolguts i benvolgudes, Ens posem en contacte amb vosaltres, per a fer-vos algunes consideracions. En aquests moments d’incertesa per a tots/totes, es posa de manifest que la tasca d’educar no consisteix només en aportar coneixement sinó també en acompanyar\ncomunicacio 21 març 2020 20 juny 2020 Notícies Seguir llegint


Crema de verdures i ou escalfat amb herbes aromàtiques - Cuina a la vora del foc\nAvui hem menjat verdura per dinar, i n’havia sobrat una bona quantitat. Ja teníem previst de menjar-nos-la per sopar, amb una mica de cansalada, però hem vist que el timó i el romer del jardí estaven molt crescuts i aromàtics, per la qual cosa hem decidit afegir-les al sopar amb uns quants ingredients més, per a fer-ne un plat molt més bo i diferent del que mengem habitualment. Ha quedat tant bo que no ha durat a taula més que tres minuts!\nHem fet una mescla entre una sopa de timó ( sopa de farigola, pels barcelonins) i una crema de verdures..l’ou escalfat ha completat el plat.\nComensals: 2 Temps cocció: 30 minuts\nVerdures cuites (o al vapor): 3 patates, 2 pastanagues, 100 g de pèsols, 1 ceba, mongeta i bròquil;\nunes branques de timó i de romer;\nencenalls de pernil d'aglà;\nSi no tens la verdura ja cuita anteriorment, cou-la en aigua amb un raig d’oli i sal o fes-la al vapor. Quan sigui cuita, afegeix una mica d’aigua escalfada i infusionada amb unes branques de timó i romer.\nA continuació, batem amb una batedora per obtenir una consistència de crema i reservem uns moments.\nPer a fer els ous escalfats o poché, posem aigua a bullir en un cassó, afegim una mica de sal i unes gotes de vinagre.\nMentre s’escalfa, retallem dos rectangles de plàstic alimentari, tipus film, i els untem lleugerament amb oli per la part central d’una de les cares (per evitar que l’ou hi quedi enganxat), i el posem sobre un got o una tassa, cobrint l’interior. Tot seguit casquem un ou a dins i recollim el film, tanquem com si fos un farcellet i ho lliguem sense que quedi aire a dins. Repetim l’operació amb l’altre ou.\nQuan l’aigua ja bulli, posem els dos farcellets d’ou i els deixem escalfar 4 minuts;\nRetirem i deixem refredar uns moments abans de treure el film, amb molta cura per evitar que es trenquin. Els ous escalfats han de quedar cuits per fora però crus per dins.\nPosem l’ou escalfat al centre d’un plat fondo, afegim la crema de verdures al voltant i acabem amb encenalls de pernil que haurem torrat lleugerament amb una mica d’oli. Decorem amb unes branquetes de timó i de romer. Servir calent.\nDe nou, panellets i castanyes\nMarina A.F. 3 d'abril de 2014 - 7:11 am\nòndia, devia ser deliciosa, i amb farigola collida del jardí encara més! Jo sóc de la zona del Vallès i aquí encara no ha florit. Només ho ha fet el romaní. Veig que l'aprofitament d'aquesta crema ha estat un èxit! I molt bona pensada, afegir-hi l'ou poché. Petons!\nChus Castro 3 d'abril de 2014 - 3:26 pm\nQuina crema més bona i quin plat més complet! I les fotos tenen una llum preciosa.


Fons: Wikipedia - l'Empordà\nTVE / NODO\nEn aquella època (abril de 1974) Dalí tenia molt present el seu Teatre-Museu de Figueres, i des Canes va telefonar a Ramon Guardiola per donar-li instruccions.\nEl 2 de maig, quan va arribar a Figueres i va donar una de les seves possessions més preuades, La panera del pa, Guardiola (que ja no era alcalde però continuava estretament relacionat amb el projecte) va saber que la batalla estava guanyada.\nFeia tretze anys que havia assumit la responsabilitat de convertir el somni de Dalí en realitat. Li havia calgut submergir-se en munts i munts de paperassa, i hi havia hagut contratemps constants; però els seus esforços sobrehumans estaven a punt de tenir la seva recompensa. Ara només calia donar els últims tocs als estatus de la Fundació i enllestir la composició de la junta.\nEl 20 de maig de 1974, Dalí, que acabava de complir els setanta anys, va anar amb cotxe a Madrid amb Guardiola i Gonçal Serraclara, on va tenir entrevistes amb Franco, el príncep Joan Carles i altres autoritats, totes amb la intenció de garantir que el museu s'inaugurés aquell setembre tal com estava previst.\nAquell mateix mes, a més, Dalí i Gala havien firmat uns testaments conjunts radicalment nous segons els quals tot el seu patrimoni artístic havia d'anar a parar no al Prado, com el 1960, sinó, sota els auspicis del Patrimonio Nacional, al Teatre-Museu de Figueres.\nFinalment, el 28 de setembre de 1974\nVa tenir lloc la inauguració oficial de l'edifici, tot i no estar acabat encara del tot.\nEn ocasió de l'esdeveniment Figueres era plena a vessar, amb una pròdiga presència de hippies vestits de colors cridaners. Hi havia càmeres de televisió pertot arreu.\nPels carrers van actuar majorettes, dansaires, músics i un elefant, i ni tan sols la tramuntanada que bufava va aconseguir desanimar la gentada que esperava veure com Dalí i la seva musa arribava amb el seu Cadillac descapotable.\nArribada de Salvador Dalí\ni la seva esposa Gala a l'ajuntament de Figueres\nActe de lliurament del museu a la ciutat de Figueres\na la sala de sessions de l'ajuntament\na la sala de sessions de l'ajuntament discurs de Salvador Dali\nD'esquerra a dreta s'identifiquen l'alcalde de Figueres,\nPere Giró Brugués, Gala, Salvador Dalí,\nLuís Rodríguez de Miguel i Victorino Anguera Sansó\nEls acompanyava Amanda Lear, esplèndida amb el vestit de mussolina de color castany clar que Dalí li havia comprat especialment per a l'ocasió. Gala, a més, havia fet venir Jeff Fenholt amb avió des de Nova York.\nSalvador Dalí conversa amb Amanda Lear\ni altres assistents al pati interior del museu\nMentre s'obrien pas en direcció a l'entrada del Teatre-Museu, Jesucrist Superstar va quedar enrere enmig de l'aglomeració, la qual cosa va desconcertar Gala, que el buscava desesperada.\nEn qualsevol cas, el Teatre-Museu Dalí quedava inaugurat.\nArribada del cadillac de Salvador Dalí\na la plaça de l'ajuntament de Figueres\nArribada de Salvador Dalí.\nS'observa una gentada a la plaça i les autoritats al balcó\nArribada de Salvador Dalí i la seva esposa Gala\na l'ajuntament de Figueres.\nEls acompanya l'alcalde de la ciutat, Pere Giró Brugués\nPúblic assistent a l'acte de lliurament del museu a la ciutat de Figueres\nl'Alcalde Pere Giró fa un discurs en l'acte de lliurament\ndel museu a la ciutat de Figueres\nSalvador Dali, fa un discurs a tos els presents a l'acte\nSalvador Dalí saluda al ministre d'Habitatge,\nLuís Rodríguez de Miguel\nSortida del cadillac de Dalí\nFocs artificials a l'exterior del museu\nDali , Gala , l'Esposa de l'alcalde i el Capità Moore es dirigeixen\nS'identifiquen , Salvador Dalí, Victorino Anguera Sansó\ni Joan Guich Bech de Careda\nBenedicció de les instal·lacions del museu\nMajorettes durant la cercavila pel centre de Figueres.\nLa comparsa de cavallets durant la cercavila pel centre de la ciutat.\nTrabucaires durant una cercavila pel centre de Figueres.\nDos homes amb un elefant durant una cercavila pel centre de la ciutat.\nGent amb pancartes a la plaça de l'Ajuntament\nPublicat per FIGUERESANTIC a dissabte, de febrer 08, 2014


Hola queridis! - La Clara Comunicació\nQuan sentim la Jenn Díaz dir que encara no s’atreveix a començar discursos amb “Estimadis diputadis”, la Bel Olid explicant que ha escrit el llibre Follem! en tercera persona per no utilitzar termes binaris o el “work in progress” de la Lucía Egaña, la seva Musea Arqueológica de Machismo Inmemorial (MAMI), sabem que estem en el bon camí. El bon camí com a col·lectiu de comunicadores feministes.\nEl cap de setmana passat vam assistir al Crucrucru Primer Festival de Comunicació Feminista que van organitzar les companyes de L’Apòstrof a Can Batlló i que va aplegar un bon grapat d’expertes joves i veteranes, professionals de la paraula oral i escrita, estudiants i… algunes bebés que, ostres, ja s’han de començar a plantejar com parlaran.\nI per quedar-nos amb alguna idea (titular llarg) ens quedaríem precisament amb un missatge que va recórrer tot l’esperit super-feminista del dia: la comunicació feminista és una pràctica política i, com a tal, no és tancada. És un procés que provoca, xoca, que desnaturalitza paradigmes anteriors per explorar-ne de nous. Aquests nous paradigmes no són únics, són tan diversos com els feminismes. Les discussions sobre si desdoblar o no, sobre el grau d’impacte que s’ha de crear per aconseguir arribar a uns o altres públics i altres dilemes que van sorgir, només poden confirmar que cadascuna ha de fer el que li surti del —-. Sempre que quedi clar l’objectiu de de-construir el patriarcat a través de les paraules i les imatges. Aquí ens trobem totes.\nPer cert, gràcies al Festival vam aprendre un parell de cosetes interessants. Sabíeu què:\n– Al poema de Mio Cid ja hi havien desdoblaments?\n– La Oye Sherman mola molt com a monologuista?\n– Es pot fer un Festival de Comunicació Feminista i petar-ho?\nOlder Post FESC: una fira ESS consolidada i en creixement\nNewer Post Endrecem la comunicació del nostre projecte!


Buch ironitza i se solidaritza amb el PP pel fet de tenir una candidata com Álvarez de Toledo\nPublicat 20/03/2019 11:02CET\nBARCELONA, 20 mar� (EUORPA PRESS) -\nEl conseller d'Interior, Miquel Buch, ha ironitzat aquest dimecres i s'ha solidaritzat amb el PP a Catalunya per haver-los "imposat des de Madrid" una candidata a les eleccions generals per Barcelona com Cayetana Álvarez de Toledo.\n"Em solidaritzo amb el grup parlamentari, perqu sé que no passen per un bon moment després d'imposar-los una candidata com la senyora Álvarez de Toledo. Sé que ho passen malament, comptin amb la meva solidaritat" ha dit el conseller durant la sessió de Control al Govern, en el ple en resposta a una pregunta sobre seguretat de la diputada popular Esperanza García.\nBuch ha criticat les paraules que va pronunciar Álvarez de Toledo quan aquest dimarts va comparar el procés independentista impulsat per l'anterior Govern amb el cop d'estat del 23F, i va concloure que la situació actual és "sense cap dubte" pitjor.\n"Un senyor entra fotent trets, és més fcil de neutralitzar que quan surten moltes persones en una suposada i legítima votació en la qual diuen que la democrcia és votar", va dir la candidata del PP per Barcelona al Congrés en una entrevista que ha parafrasejat el conseller a la Cambra catalana.\nLa diputada popular li ha preguntat per qüestions de seguretat i ha acabat la seva intervenció consultant al conseller si compliria una eventual ordre de la Junta Electoral Central i ordenaria als Mossos d'Esquadra retirar els llaos dels edificis de la Generalitat, per el conseller no ha contestat la pregunta.